Jeremy Irons

She aghteyr as sheerloayreyder Sostynagh eh Jeremy Irons (ruggit er 19 Mean Fouyir 1948). Erreish da traenal classicagh y yannoo ec y Bristol Old Vic Theatre School, hoshee Irons cloie er yn ardan ayns 1969 as t'eh er ghoaill ayrn ayns ram obbragheyn theateragh y West End, goaill stiagh cloiaghyn Shakespeare The Winter's Tale, Macbeth, Much Ado About Nothing, The Taming of the Shrew, as Richard II. Ayns 1984, ren eh cloie da'n chied cheayrt er Broadway ayns The Real Thing liorish Tom Stoppard raad hooar eh Aundyr Tony son yn Aghteyr Share ayns Cloie.

Va'n chied phaart mooar echey er y scaailan 'sy straih Brideshead Revisited (1981) liorish ITV. Hooar eh enmyssaght Golden Globe er son y straih shen. Va'n chied ard-phaart 'sy scannaneaght 'sy drama romansagh The French Lieutenant's Woman (1981), raad hooar eh enmyssaght BAFTA son yn Aghteyr Share. Lurg ram dramaghyn, goaill stiagh Moonlighting (1982), Betrayal (1983), as The Mission (1986), hooar eh ard-voylley son e huarystal myr ny fir lhee mraane lannoonit 'sy scannane creauagh shicklaagagh Dead Ringers (1988) liorish David Cronenberg. Ta Irons er chosney ram aundyryn, goaill stiagh Aundyr Academy son yn Aghteyr Share, son e huarystal 'sy scannane Reversal of Fortune (1990).

Va paartyn ec Irons 'sy scannane creauagh folliaght Kafka (1991) liorish Steven Soderbergh, 'sy drama shennearish The House of the Spirits (1993), 'sy drama romansagh M. Butterfly (1993), as chur eh e ghoo rish The Lion King (1994) liorish Disney myr Scar, as ren eh cloie Simon Gruber 'sy scannane jantys Die Hard with a Vengeance (1995), Humbert Humbert ayns Lolita (1997) as Aramis ayns The Man in the Iron Mask (1998). Chammah as shen, ren eh cloie ayns ny scannaneyn Dungeons & Dragons (2000), The Merchant of Venice (2004), Being Julia (2004), Kingdom of Heaven (2005), Eragon (2006), Appaloosa (2008), Margin Call (2011), Assassin's Creed (2016), Batman v Superman: Dawn of Justice (2016), Justice League (2017), as Zack Snyder's Justice League (2021).

Er y çhellveeish, ren Irons cloie 'sy vun-straih hendeeagh Elizabeth I, raad ren eh cosney Golden Globe as Aundyr Emmy son yn Aghteyr Co-hassooagh Share. Eddyr ny bleeantyn 2011 as 2013, ren eh cloie Paab Alistair VI 'sy straih hendeeaghe The Borgias liorish Showtime. Ayns 2019, ren eh cloie Adrian Veidt / Ozymandias 'sy straih Watchmen liorish HBO.

Ayns Jerrey Fouyir 2011, v'eh enmyssit myr Ambasseydeyr Jeih-aigney son Sheshaght Vee as Eirinys jeh ny h-Ashoonyn Unnaneysit.

Kianglaghyn magh

 Jeremy Irons – The Authoritative Website


Ronney:Ruggyryn 'sy vlein 1948
Ronney:Feallee vio
Ronney:Aghteyryn fillym firryn Sostynagh
Ronney:Aghteyryn ardan firryn Sostynagh
Ronney:Aghteyryn çhellveeish firryn Sostynagh
Ronney:Aghteyryn goo firryn Sostynagh
Ronney:Sostynee jeh sluight Yernagh
Ronney:Sostynee jeh sluight Albinagh
Ronney:Ambasseydeyryn Jeih-aigney SVE
Ronney:Feallee ass Cowes
Ronney:Sheerloayreyderyn firryn Sostynagh